open-index/open-wikipedia-markdown huggingface dataset:
נג אנג הן

**נג אנג הן** (באנגלית: **Ng Eng Hen**, במנדרינית: **黄永宏**; נולד ב-10 בדצמבר 1958) הוא פוליטיקאי סינגפורי ממפלגת הפעולה העממית (מפלגת השלטון במדינה) אשר משמש כשר ההגנה החל מ-21 במאי 2011. בעבר שימש גם כשר החינוך, שר כוח האדם וכמנהיג הבית (יו"ר הפרלמנט).

## ביוגרפיה
נג נולד בסינגפור ב-10 בדצמבר 1958 למשפחה ממוצא סיני. הוא למד בבית הספר האנגלו-סיני, ולאחר מכן בקולג' הלאומי לצעירים. לאחר מכן החל ללמוד רפואה באוניברסיטה הלאומית של סינגפור. כמו כן עבר הכשרה באונקולוגיה כירורגית במרכז מ' ד' אנדרסון לסרטן באוניברסיטת טקסס. לאחר מכן הוסמך כמנתח ועבד בבית החולים הכללי של סינגפור בין השנים 1992–1997, ולאחר מכן בקליניקה הפרטית מאונט אליזבת' עד 2001.

נג הצטרף למפלגת הפעולה העממית - מפלגת השלטון בסינגפור, והתמודד מטעמה על מקום בפרלמנט במהלך הבחירות של 2001. הוא נבחר ברוב גדול כנציג שכונת טואה פאיה בפרלמנט. ב-12 באוגוסט 2004 מונה נג לסגן שר החינוך ולשר כוח האדם. ב-30 ביוני 2005 הוא ויתר על תפקיד סגן שר החינוך ונכנס לתפקיד סגן שר ההגנה. ב-2007 נוסף לו גם תפקיד מנהיג הבית (יו"ר הפרלמנט). ב-31 במרץ 2008 הוא פרש מתפקיד שר כוח האדם ומונה לשר החינוך.

במרץ 2010 חולל נג סערה כאשר הכריז כי חשיבותן של הבחינות בשפת האם בבחינות הסיום של בתי הספר היסודיים, תופחת על חשבון הבחינות באנגלית. הצהרה זו חוללה סערה בקרב המיעוטים האתניים בסינגפור שחששו מאובדן החשיבות של שפות האם שלהם. בעקבות כך, נאלץ נג לבטל את התכנית. ב-20 במאי 2011 פרש נג מתפקיד שר החינוך ומונה ליושב ראש הפרלמנט. במקביל, הוא מונה גם לשר ההגנה. ב-30 בספטמבר 2015 פרש מתפקיד יו"ר הפרלמנט.

## קישורים חיצוניים

קטגוריה:פוליטיקאים סינגפורים
קטגוריה:שרי הגנה
קטגוריה:ילידי 1958
קטגוריה:סינגפורים שנולדו במאה ה-20
יחסי ונצואלה – ניו זילנד

**יחסי ונצואלה–ניו זילנד** הם יחסי החוץ בין ונצואלה וניו זילנד.

## סקירה כללית
ניו זילנד לא הכירה בתוצאות הבחירות לנשיאות בוונצואלה 2018, שבהן הוכרז ניקולאס מדורו כמנצח. בשנת 2019, במהלך המשבר הנשיאותי של ונצואלה, שר החוץ של ניו זילנד, וינסטון פיטרס, הביע כי המדינה צריכה "להחליט על עתידה באמצעות בחירות חופשיות והוגנות", וסירב לקחת צד בסכסוך או להציע הכרה רשמית למדורו או לחואן גואידו.

## נציגויות דיפלומטיות
* ניו זילנד מיוצגת בוונצואלה באמצעות שגרירותה במקסיקו סיטי, מקסיקו.
* ונצואלה מיוצגת בניו זילנד באמצעות שגרירותה בקנברה, אוסטרליה.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
יוסף (ג'וג'ו) אוחנה

**יוסף (ג'וג'ו) אוחנה** (1 בינואר 1954 – 13 בנובמבר 1973) היה חייל צה"ל, בעל עיטור המופת על מעשה הגבורה שגילה בקרב, במהלך מבצע קינוח לכיבוש מוצב החרמון לקראת סופה של מלחמת יום הכיפורים בחזית הסורית.

## ביוגרפיה
אוחנה נולד במרוקו בשנת 1954 לסולטנה ואברהם. הוא עלה ארצה בשנת 1955 עם משפחתו. הוא למד בבית-הספר היסודי "חוני המעגל" וסיים את לימודיו התיכוניים בחצור הגלילית.

אוחנה התגייס לצה"ל בתחילת נובמבר 1971 והוצב בחטיבת גולני, בגדוד "הבוקעים". על שירותו הוענק לו "אות השירות המבצעי".

ב-22 באוקטובר 1973, השתתף אוחנה בקרב על החרמון. הוא התרומם כשהמאג בידו וירה לעבר הכוחות הסורים. כשהוא ללא מחסה ירה לכיוון הצבא הסורי. במעשהו אפשר לפנות את הפצועים ולטפל בהם. משאזלה התחמושת שלו, חזר להביא תחמושת והמשיך לחפות על חבריו שפינו את הפצועים, וכך עמד שעה וחצי עד כניעת הצבא הסורי בצהריים.

כשלושה שבועות לאחר מכן, ב-13 בנובמבר 1973, במהלך מלחמת ההתשה במובלעת הסורית, נורה אוחנה ונהרג בעת קרב יריות שהתחולל באזור מזרעת בית ג'ן.

אוחנה הובא למנוחות בבית-העלמין בנהריה. הוא השאיר אחריו אב, אם, שלושה אחים ואחות. לאחר מותו הועלה לדרגת רב-טוראי.

בחודש מאי 1975 הוענק לו עיטור המופת על ידי הרמטכ"ל מרדכי גור:

## הנצחה
לאחר מותו תרמו הוריו ספר תורה לזכרו, לבית הכנסת "עץ חיים" בחצור הגלילית. שבועון "במחנה" פרסם כתבה אודות מעשה גבורתו, ושמה "חיפוי עד הסוף".

## קישורים חיצוניים
* 
* 

## הערות שוליים

קטגוריה:לוחמי חטיבת גולני
קטגוריה:חללי צה"ל במלחמת יום הכיפורים
קטגוריה:מעוטרי עיטור המופת במלחמת יום הכיפורים
קטגוריה:עולים בשנות ה-1950
קטגוריה:ישראלים ילידי מרוקו
קטגוריה:אישים הקבורים בבית הקברות הצבאי בנהריה
קטגוריה:חיילי חיל הרגלים במלחמת יום הכיפורים
קטגוריה:ישראלים שנולדו ב-1954
קטגוריה:ישראלים שנפטרו ב-1973
גבול פרו–צ'ילה

**גבול פרו–צ'ילה** נמשך לאורך 617 קילומטרים, מהם 169 כגבול יבשתי ו־448 כגבול ימי.

## היסטוריה
בעקבות מלחמת האוקיינוס השקט שהחלה בשנת 1879, ב־20 באוקטובר 1883 נחתם בין המדינות הלוחמות (בוליביה, פרו וצ'ילה) הסכם אנקון  שנועד להסדיר את הגבולות שלהן. בכך למעשה איבדה בוליביה את המוצא לים והשטח נחלק בין פרו לצ'ילה.

ב־3 ביוני 1929 נחתם הסכם לימה  בו הוסכם כי העיר אריקה תישאר בתחומי צ'ילה אך טאקנה תוחזר לשלטון פרו. טאקנה הוחזרה לפרו ב־28 באוגוסט של אותה שנה.

ב־27 בינואר 2014 פסק בית הדין הבין־לאומי בהאג על הסדר הגבול הימי בין המדינות , זאת לאחר מחלוקת שהתעוררה ביניהן בנושא. הגבול נקבע במדויק ואושרר כחודשיים לאחר מכן, ב־25 במרץ.

## תיאור
הגבול היבשתי מתחיל במזרח במשולש הגבולות בוליביה–פרו–צ'ילה ויורד מהרי האנדים מערבה לכיוון האוקיינוס השקט. מעט לפני שהגבול מגיע לים, קיים מעבר גבול בין המדינות, על כביש אריקה–טאקנה.
הגבול הימי נע מערבה ולאחר מכן לדרום־מערב. בקטע האחרון, הגבול עובר במרחקים שווים מקווי החוף של המדינות.

## קישורים חיצוניים

קטגוריה:פרו: גאוגרפיה
קטגוריה:צ'ילה: גאוגרפיה
קטגוריה:גבולות
סבוי (סרט, 2022)

**סבוי** הוא סרט קולנוע ישראלי מסוגת דוקו דרמה משנת 2022, בבימויה של זהר וגנר ובכיכובה של דאנה איבגי.

## תקציר העלילה
לאורך שנות ה־70, מדינת ישראל הוכתה בשורת פיגועי טרור שביצעו מחבלים: חטיפות מטוסים, פיגועי חבלה וחדירות ליישובים. אחד הפיגועים המדממים בכרוניקת הטרור בשנים ההן היה הפיגוע במלון סבוי בתל אביב.

ב־5 במרץ 1975, בשעה 11 בלילה, חוליית מחבלים הגיעה בסירה אל חוף הים בתל אביב והשתלטה על המלון. הסרט "סבוי" חוזר אל הלילה ההוא, דרך נקודת מבטה של כוכבה לוי, אחת מבנות הערובה בפיגוע.

כוכבה לוי (דאנה איבגי), גיבורת ליל הפיגוע והסרט, אישה בשנות השלושים לחייה מגיעה לבית המלון "סבוי" בתל אביב בחברת המאהב שלה, אברהם עזריקי (אימרי ביטון). במהלך שהותם שם, פורצת חוליית מחבלים למקום. כוכבה לוי, כדוברת ערבית, ומתוך תושייה וקור רוח בלתי רגילים, משמשת כמתורגמנית במשא ומתן המתנהל בין המחבלים לכוחות הביטחון שנמצאים מחוץ לזירה.

לאורך הסרט אנחנו נחשפים לרגעי האימה בתוך המלון, לדילמות המוסריות איתן התמודדה כוכבה לוי ולמערכת היחסים שהתפתחה בינה לבין אחד מהמחבלים, אותו כינתה ביומנה "שן זהב" (עלא דקה).

## שחקנים ודמויות

## מועמדויות ופרסים

## קישורים חיצוניים

* 
* 
* 
* 
* 
* 
* 
* 

## הערות שוליים

קטגוריה:סרטי 2022
קטגוריה:סרטי דרמה ישראליים
קטגוריה:סרטים ישראליים משנת 2022
קטגוריה:הפיגוע במלון סבוי
יחסי ונצואלה–מצרים

**יחסי ונצואלה–מצרים** הם יחסי החוץ בין ונצואלה ומצרים.

## סקירה כללית
לאחר הבחירות לנשיאות בוונצואלה ב-2018, שבהן הוכרז ניקולאס מדורו כמנצח, נשיא מצרים, עבד אל-פתאח א-סיסי, שלח הצהרה המכירה בתוצאות והעביר את ברכותיו למדורו.

## נציגויות דיפלומטיות
* מצרים מחזיקה בוונצואלה שגרירות בקראקס.
* ונצואלה מחזיקה במצרים שגרירות בקהיר.

## הערות שוליים

קטגוריה:ערכים ללא קטגוריות פיזיות - יחסי חוץ
בתי מחוקקים לפי מדינה

בית מחוקקים הוא מוסד פוליטי המורכב מנציגיהם של אזרחי המדינה, ומשמש כרשות המחוקקת. בערך זה מופיע פירוט של בתי המחוקקים לפי מדינה.

## רשימת בתי המחוקקים
### בתי מחוקקים בין-לאומים

### בתי מחוקקים של מדינות ריבוניות (מדינות חברות ומשקיפות באו"ם)

## קישורים חיצוניים

## ביאורים

## הערות שוליים

*
יחסי ונצואלה–מרוקו

**יחסי ונצואלה–מרוקו** הם יחסי החוץ בין ונצואלה ומרוקו.

## סקירה כללית
מרוקו התעלמה מתוצאות הבחירות לאספה המכוננת הלאומית בוונצואלה ב-2017 ומתוצאות הבחירות לנשיאות בוונצואלה ב-2018, אז הוכרז ניקולאס מדורו כמנצח. בשנת 2019, במהלך המשבר הנשיאותי בוונצואלה, הכירה מרוקו בחואן גואידו כנשיא ונצואלה.

## נציגויות דיפלומטיות
* מרוקו החזיקה בוונצואלה שגרירות בקראקס, אולם סגרה אותה ב-2009.
* ונצואלה מחזיקה במרוקו שגרירות בקהיר.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
יאסוקזו האמאדה

**יאסוקזו האמאדה** (ביפנית: **浜田 靖**; נולד ב-21 באוקטובר 1955) הוא פוליטיקאי יפני מהמפלגה הליברלית-דמוקרטית אשר משמש כשר ההגנה החל מ-10 באוגוסט 2022.

## ביוגרפיה
האמאדה נולד בעיר פוטסו שבמחוז צ'יבה. הוא למד מנהל עסקים באוניברסיטת סנשו. לאחר סיום לימודיו קיבל עבודה במשרדו של הפוליטיקאי מיצ'יו ווטאנבה שהיה ידיד קרוב של אביו. בשנת 1980, לאחר שווטנאבה מונה לשר האוצר בממשלתו של זנקו סוזוקי, הוא מונה למזכיר במשרד האוצר. ב-1993 הוא התמודד בבחירות לדיאט מטעם המפלגה הליברלית-דמוקרטית, והפך לנציג מחוז הבחירה ה-3 של צ'יבה בדיאט. בבחירות של 1996 הוא התמודד במחוז הבחירה ה-12 של צ'יבה ונבחר שוב. ב-1998 הוא מונה לסגן שר ההגנה בממשלתו של קייזו אובוצ'י.

בשנת 2003 האמאדה נבחר לדיאט פעם נוספת מטעם מחוז הבחירה ה-12 של צ'יבה. ב-2005 הוא נבחר פעם נוספת כמעט ללא התנגדות לאחר שמועמד המפלגה הדמוקרטית פרש ברגע האחרון בגלל מצבו הגופני הירוד. ב-24 בספטמבר 2008 הוא מונה לשר ההגנה בממשלתו של טארו אסו. בספטמבר 2009 הוא נבחר מחדש לדיאט, אולם מפלגתו הפסידה בבחירות וממשלת אסו התפרקה. באוקטובר 2011, הוא נכנס לתפקיד סגן יו"ר הוועדה הלאומית למדיניות הדיאט. בבחירות לנשיאות המפלגה הליברלית-דמוקרטית ב-2012, הוא תמך בשיגרו אישיבה, אך זה האחרון הפסיד לשינזו אבה. לאחר הבחירות לנשיאות, הוא מונה ליו"ר ועדת התזונה של המפלגה הליברלית-דמוקרטית. בדצמבר אותה שנה הוא מונה למזכיר הכללי של המפלגה הליברלית-דמוקרטית.

ב-10 באוגוסט 2022 הוא מונה לשר ההגנה בממשלתו של פומיו קישידה.

## קישורים חיצוניים

* 

קטגוריה:פוליטיקאים יפנים
קטגוריה:שרי ממשלת יפן
קטגוריה:שרי הגנה
קטגוריה:יפנים שנולדו ב-1955
יחסי דרום אפריקה – ונצואלה

**יחסי דרום אפריקה–ונצואלה** הם היחסים הדיפלומטיים בין דרום אפריקה וונצואלה.

## היסטוריה
בזמן שהיה נשיא מועצת הביטחון של האומות המאוחדות, שגריר ונצואלה באו"ם, דייגו אריה, מיסד את הפגישות של נוסחת אריה במועצה, מה שאפשר גישה והתערבות של אישים מחוץ למועצה, כולל נשיא דרום אפריקה נלסון מנדלה.

ב-4 ביולי 1998, לאחר שסגר את עצרת הקהילייה הקריבית באי סנט לוסיה, נשיא ונצואלה רפאל קלדרה ניצל את ההזדמנות להיפגש לארבעים דקות עם עמיתו הדרום אפריקאי, נלסון מנדלה, אורח מיוחד באירוע אזורי. קלדרה הדגיש שמנדלה היה דוגמה מצוינת להתמדה במאבק על אידיאלים, והזכיר את מאבקו באפרטהייד.

נשיא דרום אפריקה, סיריל רמפוזה, העביר את ברכותיו בשנת 2018 לניקולאס מדורו, שהוכרז כמנצח בבחירות לנשיאות 2018. במהלך המשבר הנשיאותי בוונצואלה ב-2019, דרום אפריקה הביעה את תמיכתה במדורו.

## נציגויות דיפלומטיות
* דרום אפריקה מחזיקה בוונצואלה שגרירות בקראקס.
* ונצואלה מחזיקה בדרום אפריקה שגרירות בפרטוריה.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
ריד יואינג

**ריד יואינג** (באנגלית: **Reid Ewing**; נולד ב-7 בנובמבר 1988) הוא שחקן ומוזיקאי אמריקאי. מוכר בעיקר מגילום דמותו של דילן מרשל בקומדיית המצבים של ABC "משפחה מודרנית" בשנים 2009–2020.

## ביוגרפיה
יואינג הוא יליד מחוז ברווארד (אנ'), פלורידה. הוא הופיע בהפקות תיאטרון באזור דרום פלורידה. בשנותיו בתיכון, הוא למד בבית הספר לאמנויות דרייפוס (אנ') בוסט פאלם ביץ' ולאחר מכן בקונסרבטוריון לאמנות הדרמה של ניו יורק (אנ') לפני שעבר ללוס אנג'לס.

יואינג מנגן על פסנתר, גיטרה ובנג'ו, ואף כתב שירים שביצעה דמותו בסדרה "משפחה מודרנית".

## קריירה
בשנת 2008 הצטלם לפיילוט לסדרה מבית ערוץ ג'טיקס, "Sunday! Sunday! Sunday!" אולם לבסוף לא יצאה לפועל.

בשנים 2009–2020, גילם את דמותו החוזרת של דילן מרשל בסיטקום הפופולרי "משפחה מודרנית" ברשת ABC.

יואינג שיחק בתפקידים מרכזיים ומשניים בסרטים וסדרות טלוויזיה נוספות, כגון "ליל האימה", "גוד לאק צ'ארלי", "ערים כל הלילה" ועוד.

## חיים אישיים
ב-2015 חשף כי סבל מהפרעת גוף דיסמורפית, שהובילה אותו לבצע מספר ניתוחים קוסמטיים. ב-23 בנובמבר של אותה שנה יצא מהארון כגיי.

## פילמוגרפיה

### קולנוע

### טלוויזיה

## קישורים חיצוניים
* 

## הערות שוליים

קטגוריה:שחקני קולנוע וטלוויזיה אמריקאים
קטגוריה:שחקנים להט"בים אמריקאים
קטגוריה:שחקנים הומוסקסואלים
קטגוריה:מוזיקאים להט"בים אמריקאים
קטגוריה:גיטריסטים אמריקאים
קטגוריה:בוגרי בתי ספר למשחק בארצות הברית
קטגוריה:אמריקאים שנולדו ב-1988
יחסי איחוד האמירויות הערביות – ונצואלה

**יחסי איחוד האמירויות הערביות–ונצואלה** הם היחסים הדיפלומטיים בין איחוד האמירויות הערביות וונצואלה.

## היסטוריה
ב-20 באפריל 1977, נשיא ונצואלה קרלוס אנדרס פרס החל בסיור רשמי ב, כולל איחוד האמירויות הערביות.

ישיבת השרים ה-16 של ועדת המעקב המשותפת של מדינות אופ"ק התקיימה בשנת 2019 באבו דאבי, בירת איחוד האמירויות הערביות. מנואל קובדו, שר הנפט של ונצואלה, נשיא פטרולאוס דה ונצואלה ולאחר מכן נשיא ועידת אופ"ק, ניהל את ישיבת השרים.

## יחסי תרבות
ונצואלה השתתפה בתערוכת Expo 2020 בדובאי עם עבודתו של האמן הקינטי Juvenal Ravelo "Chromatic Modules 2020–2021", המבוססת על הג'ונגל של ונצואלה. שר התיירות של ונצואלה, אלי פדרון, ביקר בתערוכה בנובמבר 2021.

## נציגויות דיפלומטיות
* איחוד האמירויות הערביות מיוצגת בוונצואלה באמצעות שגרירותה בבוגוטה, קולומביה.
* ונצואלה מחזיקה באיחוד האמירויות הערביות שגרירות בדובאי.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
יחסי ונצואלה – ערב הסעודית

**יחסי ונצואלה–ערב הסעודית** הם יחסי החוץ בין ונצואלה וערב הסעודית. שתי המדינות חברות בארגון אופ"ק.

## סקירה כללית
ב-20 באפריל 1977, נשיא ונצואלה קרלוס אנדרס פרס החל בסיור רשמי ב, כולל ערב הסעודית.

בינואר 2015, במהלך המשבר הכלכלי בוונצואלה והצניחה במחירי הנפט הבינלאומיים, הנשיא ניקולאס מדורו סייר בשבע מדינות בחיפוש אחר משאבים ותמיכה למימון הוצאות הממשלה, כולל ערב הסעודית.

ב-2016 חזר מדורו לעשות סיור נוסף במטרה לקדם את עליית מחירי הנפט, ושוב ביקר בסעודיה. לפי אאולוחיו דל פינו (Eulogio del Pino), שר הנפט של ונצואלה, ערב הסעודית הצטרפה להצעתו של מדורו להשיג את התאוששות המחירים.

## נציגויות דיפלומטיות
* ערב הסעודית מחזיקה בוונצואלה שגרירות בקראקס.
* ונצואלה מחזיקה בערב הסעודית שגרירות בריאד.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
ג'רמי מגווייר

**ג'רמי מגווייר** (באנגלית: **Jeremy Maguire**; נולד ב-10 באוגוסט 2011) הוא שחקן אמריקאי, אשר התפרסם מגילום דמותו של ג'ו פריצ'ט בקומדיית המצבים "משפחה מודרנית" (2015–2020).

## קריירה
בשנת 2015 החל לגלם בקביעות את דמותו של ג'ו פריצ'ט בסיטקום "משפחה מודרנית" ברשת ABC.

בשנת 2016 שיחק בסרט הטלוויזיה "Untitled Sarah Silverman Project".

בשנת 2017 שיחק בסרט הדרמה "*I'm Not Here*"  בכיכובו של ג'יי קיי סימונס. 

בשנת 2018 שיחק בתפקיד אורח בסדרת הטלוויזיה "הספינה האחרונה".

בשנת 2021 החל לשחק את דמותו של מת'יו גרלנד בסדרת הטלוויזיה "טרנר והוץ'" של דיסני+.

## פילמוגרפיה

### קולנוע

### טלוויזיה

## קישורים חיצוניים

קטגוריה:שחקני קולנוע וטלוויזיה אמריקאים
קטגוריה:שחקנים ילדים אמריקאים
קטגוריה:אמריקאים שנולדו ב-2011
יחסי איטליה–ונצואלה

**יחסי איטליה–ונצואלה** הם היחסים הדיפלומטיים בין איטליה לוונצואלה. שתי המדינות נהנות מיחסי ידידות, שחשיבותם מתמקדת בהיסטוריה של ההגירה האיטלקית לוונצואלה. ישנם כ-140,000 איטלקים החיים בוונצואלה עם יותר ממיליון ונצואלים ממוצא איטלקי מלא או חלקי.

## היסטוריה
בשנת 1498, החוקר האיטלקי כריסטופר קולומבוס (בשירות ספרד) חקר את חצי האי פאריה במסעו השלישי. לאחר פירוק רפובליקת קולומביה הגדולה בשנת 1831, ונצואלה הפכה למדינה עצמאית. במרץ 1856 פתחה ונצואלה קונסוליה בנאפולי ובשנת 1857 פתחה איטליה נציגות קונסולרית במרקאיבו ולאחר מכן נציגות קונסולרית שנייה בלה גואירה בשנת 1859. בשנת 1861, איטליה וונצואלה חתמו על "הסכם ידידות, סחר וניווט". ונצואלה הייתה המדינה הראשונה באמריקה הלטינית שהכירה בממלכת איטליה.

בתום מלחמת העולם השנייה, אלפי איטלקים עזבו את מולדתם והיגרו לוונצואלה כשהרוב התיישבו בקראקס ובמרקאיבו. כמה פוליטיקאים בולטים בוונצואלה ודמויות ידועות הם ממוצא איטלקי.

בשנת 2017, ממשלת ונצואלה מחתה נגד המלצתה של איטליה לשחרר את האסיר הפוליטי לאופולדו לופס. במרץ 2018, סגן השר האיטלקי לאיטלקים בחו"ל, לואיג'י מריה ויניאלי, ביקר בוונצואלה כדי להעריך את מצבם של כ-140,000 אזרחים איטלקים החיים בוונצואלה תחת לחץ כלכלי. מאז המשבר, יותר מ-50,000 אזרחי ונצואלה היגרו לאיטליה, לרבים מהם יש גם אזרחות איטלקית.

## ביקורים רמי דרג
**ביקורים רשמיים מאיטליה בוונצואלה**
* הנשיא ג'וזפה סרגאט (1965)
* הנשיא אוסקר לואיג'י סקאלפרו (1995)

**ביקורים רשמיים מוונצואלה באיטליה**
* הנשיא ראול לאוני (1965)
* הנשיא קרלוס אנדרס פרס (1976)
* הנשיא חיימה לוסינצ'י (1988)
* הנשיא הוגו צ'אווס (1999, 2001, 2006)
* הנשיא ניקולאס מדורו (2013, 2016)

## הסכמים בילטרליים
שתי המדינות חתמו על מספר הסכמים דו-צדדיים כגון הסכם ידידות, סחר וניווט (1862); הסכם על שיתוף פעולה חקלאי (1985); הסכם על שיתוף פעולה מדעי וטכני (1987); הסכם לקידום והגנה על השקעות (1990) והסכם למניעת כפל מס והעלמת מס (1990).

## יחסי סחר
בשנת 2017, הסחר בין איטליה לוונצואלה הסתכם ב-338 מיליון דולר. הייצוא העיקרי של איטליה לוונצואלה הוא מוצרי מזון. היצוא העיקרי של ונצואלה לאיטליה כולל בנזין, מלט וקולטן.

## נציגויות דיפלומטיות
* איטליה מחזיקה בוונצואלה שגרירות בקראקס וקונסוליה במרקאיבו.
* ונצואלה מחזיקה באיטליה שגרירות ברומא וקונסוליות כלליות במילאנו ובנאפולי.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
נובו קישי

**נובו קישי** (ביפנית: **岸 信夫**; נולד ב-1 באפריל 1959) הוא פוליטיקאי יפני מהמפלגה הליברלית-דמוקרטית אשר שימש כשר ההגנה בין 2020–2022.

## ביוגרפיה
נובו קישי נולד בטוקיו ב-1 באפריל 1959. שמו מלידה הוא **נובו אבה** והוא בנם של שינטארו אבה ויוקו אבה. אחיו הוא ראש ממשלת יפן לשעבר שינזו אבה. זמן קצר לאחר לידתו, הוא אומץ בידי דודו מצד האם נובוקאזו קישי, אשר לא היה מסוגל להביא ילדים לעולם. נובו לא היה מודע לזהותו האמיתית עד שעמד להיכנס לאוניברסיטה.

את עשר שנותיו הראשונות, בילה נובו קישי בטוקיו, תחת חסותו של סבו מצד האם נובוסוקה קישי. הוא למד כלכלה באוניברסיטת קיו וב-1981 החל לעבוד בתאגיד שומיטומו. בשנת 2004, הוא התמודד בבחירות לדיאט היפני בתמיכתו של אחיו שינזו אבה, ונבחר כנציג מחוז ימאגוצ'י. הוא נבחר מחדש ב-2008 וב-2012. באותה שנה, הפך אחיו לראש הממשלה, וקישי מונה לסגן שר החוץ. בתקופה זו, הוא נודע בשל פעילותו הרבה לקידום היחסים בין יפן לטאיוואן. הוא ארגן פגישה היסטורית בין שינזו אבה למנהיגת האופוזיציה הטאיוואנית צאי יינג-ון. לאחר שצאי הפכה לנשיאת טאיוואן, קישי נסע להיפגש עמה בארצה. כמו כן, קישי קרא לממשלת יפן לא להסתמך על ארצות הברית בכל הקשור להגנה מפני קוריאה הצפונית, אלא להגדיל את יכולותיה הצבאיות בעצמה.

ב-16 בספטמבר 2020 מונה קישי לשר ההגנה בממשלתו של יושיהידה סוגה. בחירתו נחשבה למפתיעה ולא צפויה, ונטען שזכה בתפקיד רק בשל קשריו המשפחתיים. בעקבות מינויו, דובר משרד החוץ של הרפובליקה העממית של סין הביע תקווה שיפן לא תכונן יחסים רשמיים עם טאיוואן. באוקטובר של אותה שנה, פרסם קישי הצהרה משותפת יחד עם לינדה ריינולדס, שרת ההגנה של אוסטרליה, על פיה יפן תורשה להגן על נכסיה של אוסטרליה.

קישי המשיך לכהן כשר ההגנה גם לאחר שסוגה פרש מתפקיד ראש הממשלה והוחלף בפומיו קישידה. עם זאת, ב-8 ביולי 2022 נרצח אחיו שינזו אבה בידי אזרח יפני שביצע את הרצח כנקמה על תמיכתו של אבה בכת הנוצרית "כנסיית האיחוד". בעקבות הרצח, החליט קישידה לנקות את המפלגה מכל פוליטיקאי המזוהה עם הכת. במהלך טיהור זה, נאלץ קישי להודות כי קיבל בעבר תמיכה כספית מהכת, ובעקבות כך פוטר מתפקידו בידי קישידה.

## קישורים חיצוניים
* 

## הערות שוליים

קטגוריה:פוליטיקאים יפנים
קטגוריה:שרי ממשלת יפן
קטגוריה:שרי הגנה
קטגוריה:יפנים שנולדו ב-1959
יחסי ונצואלה–שוודיה

**יחסי ונצואלה–שוודיה** הם היחסים הבילטרליים בין ונצואלה לשוודיה.

## היסטוריה
שוודיה הייתה בין 28 מדינות האיחוד האירופי שהתעלמו מתוצאות הבחירות לאספה המכוננת הלאומית של ונצואלה ב-2017. שוודיה התעלמה גם מתוצאות הבחירות לנשיאות בוונצואלה ב-2018, שם הוכרז ניקולאס מדורו כמנצח.

בשנת 2019, במהלך המשבר הנשיאותי בוונצואלה, שוודיה הכירה בחואן גואידו כנשיא ונצואלה והבטיחה לשתף פעולה עם שליחת הסיוע ההומניטרי באותה שנה.

ב-31 בינואר, הנציגה העליונה של האיחוד האירופי לענייני חוץ, פדריקה מוגריני, הודיעה על הקמת "קבוצת קשר לוונצואלה" שתורכב בתחילה משמונה מדינות אירופיות וארבע מדינות אמריקה הלטינית, כולל שוודיה, שיקיימו את פגישתם הראשונה באורוגוואי ב-7 בפברואר ושהם עובדים במשך 90 יום על האפשרות לאפשר דיאלוג ששיאו בבחירות עם ונצואלה.

## נציגויות דיפלומטיות
* שוודיה מיוצגת בוונצואלה באמצעות שגרירותה בבוגוטה, קולומביה, ובנוסף מחזיקה קונסוליה כללית בקראקס, וקונסוליה בפורלמר שבאיסלה מרגריטה.
* ונצואלה מחזיקה בשוודיה שגרירות בסטוקהולם.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
יחסי ונצואלה–פורטוגל

**יחסי ונצואלה–פורטוגל** הם היחסים הבילטרליים בין ונצואלה לפורטוגל.

## היסטוריה
שמאל|ממוזער|356x356 פיקסלים|הקונסוליה הכללית של ונצואלה בליסבון
פורטוגל וונצואלה נפגשות באופן קבוע בפסגה האיברו-אמריקאית ובוועדת הניטור הבילטרלי ונצואלה-פורטוגל שהוקמה ב-2008. קשרי כלכלה, דיפלומטיים וידידות בין ונצואלה ופורטוגל התפתחו באופן משמעותי במהלך נשיאות הוגו צ'אווס. צ'אווס גם הכיר בחשיבותה של הקהילה הפורטוגזית הגדולה בוונצואלה. במהלך כהונתו ערך ארבעה ביקורים רשמיים בפורטוגל. בשנת 2018, פורטוגל וונצואלה חתמו ביניהן על 22 הסכמים דו-צדדיים, שר החוץ של ונצואלה, חורחה אריאסה, תיאר את פורטוגל כבעלת ברית בסיסית בתמיכה בממשלת ונצואלה במהלך "המצור הכלכלי שניהלה ארצות הברית נגד ונצואלה".

בפברואר 2019, פורטוגל הכירה במנהיג האופוזיציה חואן גואידו כנשיא הזמני של ונצואלה. פורטוגל הצטרפה למדינות אחרות באיחוד האירופי כמו ספרד, בריטניה ושוודיה, שכבר הכירו בגואידו כנשיא זמני.

בפברואר 2020, ונצואלה השעתה את טיסות טאפ אייר פורטוגל למדינה וממנה למשך 90 יום, והאשימה את החברה בכך שהיא מאפשרת לדודו של מנהיג האופוזיציה חואן גואיידו להעלות חומר נפץ לטיסה לקראקס. גואידו חזר לנמל התעופה הראשי של ונצואלה בטיסת טאפ לאחר סיבוב הופעות בינלאומי בן שלושה שבועות שמטרתו להשיג תמיכה בקמפיין שלו להדחת הנשיא הסוציאליסט ניקולאס מדורו. לאחר מכן עצרו הרשויות את דודו של גואידו, שנסע איתו בטיסה מפורטוגל, והאשימו אותו בהכנסת חומר נפץ למדינה. גואידו דחה את ההאשמות הללו כחסרות בסיס.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
האמנים הישראלים המושמעים ביותר בספוטיפיי

[ממוזער|[דניס לויד, הישראלי המושמע ביותר בספוטיפיי|216x216 פיקסלים]]**רשימת האמנים הישראלים המושמעים ביותר בספוטיפיי** מכילה את רשימת הישראלים המושמעים והנעקבים ביותר ברשת הזרמת המדיה ספוטיפיי.

נכון לנובמבר 2025, **[[דניס לויד]]** הוא הישראלי המושמע ביותר בספוטיפיי עם כ-5.5 מיליון מאזינים חודשיים, במקום השני '''ויני ויצ'י''' עם כ-4 מיליון מאזינים חודשיים, ובמקום השלישי **[[יצחק פרלמן]]** עם כ-2.9 מיליון מאזינים חודשיים.

**[[עומר אדם]]** הוא הישראלי הנעקב ביותר בספוטיפיי עם 1.4 מיליון עוקבים, במקום השני **[[עמיר חדד]]** עם כ-977 אלף עוקבים ובמקום השלישי נמצא **[[אייל גולן]]** עם כ-962 אלף עוקבים.
[ממוזער|[עומר אדם, הישראלי הנעקב ביותר בספוטיפיי|216x216 פיקסלים]]
## האמנים הישראלים המושמעים ביותר בספוטיפיי

הרשימה מורכבת מ-**97 פרופילים** שעברו את רף ה-**300 אלף מאזינים חודשיים** בפלטפורמה. **67** מהם **מוזיקאים**, **20 מוזיקאיות** ו-**10 הרכבים או קבוצות**.

עדכון מלא של נתוני הטבלה בוצע לאחרונה ב-**24 פברואר 2026**

## האמנים הישראלים הנעקבים ביותר בספוטיפיי
הרשימה מורכבת מ-**30 פרופילים** שעברו את רף ה-300 אלף עוקבים ומעלה, **22** מהם **מוזיקאים**, **3 הרכבים** ו-**4 מוזיקאיות**.

עדכון מלא של נתוני הטבלה בוצע לאחרונה ב-**23 בנובמבר 2025**

## ראו גם
* האמנים המושמעים ביותר בספוטיפיי
* השירים המושמעים ביותר בספוטיפיי
* השירים הישראלים המושמעים ביותר בספוטיפיי

## הערות שוליים

קטגוריה:מוזיקה ישראלית
קטגוריה:דירוג בנושא מוזיקה
קטגוריה:רשימות בנושא מוזיקה
קטגוריה:ספוטיפיי
קטגוריה:ישראל: דירוג
יחסי אוקראינה–ונצואלה

**יחסי אוקראינה–ונצואלה** הם היחסים הדו-צדדיים בין אוקראינה לוונצואלה.

## היסטוריה
ב-9 בינואר 1992 הכירה ונצואלה בעצמאותה של אוקראינה.

באפריל 1999 ערך שר החוץ של אוקראינה בוריס טרסיוק את ביקורו הרשמי הראשון בוונצואלה. שם הוא אמר שאמריקה הלטינית אינה "טרה אינקוגניטה" למדיניות החוץ של אוקראינה. טרסיוק טען כי האזור הוא שוק חשוב למוצרים אוקראינים וכי על אוקראינה לפתח באופן פעיל קשרים עם מדינות אמריקה הלטינית.

בספטמבר 2010 ביקר סגן שר החוץ של ונצואלה, טמיר פורס פונסליאון, את סגן שר החוץ של אוקראינה, אולכסנדר הורין, והם דנו ב"מגוון רחב של סוגיות של שיתוף פעולה אוקראיני-ונצואלי בתחומים פוליטיים, מסחריים וכלכליים והומניטריים".

באוקטובר 2010, נשיא ונצואלה הוגו צ'אווס נפגש עם נשיא אוקראינה ויקטור ינוקוביץ' בקייב. ראש המדינה האוקראיני אמר כי "הלך לאיבוד זמן רב בין שתי המדינות שלנו" ועוד ציין כי העולם "יכול לצפות להעמקה בשיתוף הפעולה" בין שתי המדינות. צ'אווס ביקר במפעל אנטונוב בקייב וסיכם עם ינוקוביץ' על הקמת שגרירויות אחת אצל השנייה. שני ראשי המדינות חתמו על הסכמים בנוגע לצינור אודסה-ברודי.

כפי שסוכם במהלך הביקור בקייב, שר החוץ האוקראיני, קוסטיאנטין גרישצ'נקו, ערך ביקור רשמי בוונצואלה בדצמבר 2010. המשלחת כללה נציגים של משרדים, סוכנויות ממשלתיות וחברות מובילות באוקראינה, המעוניינות בפיתוח שיתוף פעולה עם ונצואלה.

ב-7 במרץ 2014, משרד החוץ של ונצואלה פרסם הצהרה שבה נאמר כי הנשיא ניקולאס מדורו "מגנה את ההפיכה שביצעו קבוצות קיצוניות באוקראינה בעקבות אסטרטגיית התשה שקודמה מחו"ל על ידי ממשלת ארצות הברית ובעלות בריתה בנאט"ו". עוד נכתב, "התקנת רשויות דה-פקטו בקייב מאיימת לא רק על האחדות הלאומית של אוקראינה, אלא על היציבות של האזור כולו שכן היא מסכנת אזרחים אוקראינים ממוצא רוסי ואת ריבונותה של הפדרציה הרוסית עצמה". ונצואלה לא הכירה בהיפרדות ובהצטרפותה של קרים לפדרציה הרוסית לאחר מכן. אף על פי כן, ונצואלה הייתה אחת מאחת עשרה המדינות שהצביעו נגד החלטת העצרת הכללית של האו"ם 68/262, שאושרה ב-27 במרץ, הכירה בקרים כחלק מאוקראינה ודחתה את משאל העם על המעמד הפוליטי. בסוף 2014, אולג צאריוב, יושב ראש הפרלמנט של נובורוסיה (קונפדרציה שכללה את הרפובליקות העממיות של דונייצק ולוגנסק), פנה לוונצואלה בבקשה להכיר בעצמאותן של שתי הרפובליקות הבדלניות.

אוקראינה דחתה את תוצאות הבחירות לנשיאות בוונצואלה ב-2018, שם הוכרז ניקולאס מדורו כמנצח.

בשנת 2019, במהלך המשבר הנשיאותי בוונצואלה, הכירה אוקראינה בחואן גואידו כנשיא ונצואלה.

בתחילת 2022, ממשלת ונצואלה האשימה את נאט"ו וארצות הברית בפלישה הרוסית לאוקראינה, והצהירה כי הם הפרו את הסכמי מינסק. ניקולאס מדורו אמר לפני תחילת הפלישה כי ונצואלה ניצבת לצד פוטין, אך גם דחק בדיאלוג דיפלומטי כדי להימנע מהסלמה של הסכסוך.

## יחסי סחר
נכון לעכשיו, יחסי הסחר בין שתי המדינות הם מינימליים. בשנת 2020, אוקראינה ייצאה לוונצואלה סחורות בשווי 4.68 מיליון דולר, בעיקר שמני זרעים, קמחי חיטה ונפט. באותה שנה ייצאה ונצואלה לאוקראינה סחורות בשווי 541,000 דולר, בעיקר סרטנים מעובדים, משקאות חריפים ותנורים חשמליים.

## נציגויות דיפלומטיות
לשתי המדינות אין שגרירויות במדינה האחרת בהתאמה.

## הערות שוליים

קטגוריה:ערכים ללא קטגוריות פיזיות - יחסי חוץ
אווה צ'נינג

**אווה צ'נינג** (באנגלית: **Eva Channing**; 17 במאי 1854 – 23 במרץ 1930) הייתה פעילה סופרג'יסטית וסופרת אמריקאית.

## ביוגרפיה
אווה צ'נינג נולדה בשנת 1854 לוויליאם פרנסיס צ'נינג וסוזן אליזבת' ברדיק צ'נינג. אמה הייתה פעילה בתנועת זכות הבחירה לנשים, וסבה, ויליאם אלרי צ'נינג, היה מטיף אוניטרי ידוע. אווה צ'נינג למדה באוניברסיטת בוסטון במחזור 1877.

## קריירה
צ'אנינג הייתה פעילה במספר ארגוני בחירה באזור בוסטון, כולל האגודה לבחירה לנשים של מסצ'וסטס והאגודה לבחירה בבתי ספר של מסצ'וסטס. בנוסף, היא כתבה מאמרים ל-"Women's Journal" שנוסד על ידי לוסי סטון, בהם תמכה בזכויות הנשים לבחור הן באירופה, במיוחד בגרמניה, והן בארצות הברית.

## קישורים חיצוניים
* 

## הערות שוליים

קטגוריה:אמריקאים ילידי מסצ'וסטס
קטגוריה:בוסטון: אישים
קטגוריה:בוגרות אוניברסיטת בוסטון
קטגוריה:בוגרי אוניברסיטת בוסטון
קטגוריה:סופרג'יסטיות אמריקאיות
קטגוריה:פמיניסטיות אמריקאיות
קטגוריה:סופרים אמריקאים
קטגוריה:סופרות אמריקאיות
קטגוריה:פמיניסטים אמריקאים
קטגוריה:אמריקאים שנולדו ב-1854
קטגוריה:אמריקאיות שנולדו ב-1854
קטגוריה:אמריקאים שנפטרו ב-1930
קטגוריה:אמריקאיות שנפטרו ב-1930
יחסי ערב הסעודית – פורטוגל

ממוזער|שגרירות ערב הסעודית בליסבון
**יחסי ערב הסעודית–פורטוגל** הם היחסים הבילטרליים בין ערב הסעודית לפורטוגל.

## סקירה כללית
שתי המדינות כוננו יחסים דיפלומטיים ב-18 ביולי 1980. פורטוגל מינתה את השגריר הראשון שלה בערב הסעודית ב-16 בדצמבר 1980, וערב הסעודית פתחה את שגרירותה בפורטוגל ב-1995. ביוני 2021 בכירים המייצגים את ערב הסעודית ופורטוגל בחנו דרכים לחזק את היחסים הכלכליים בין שתי המדינות במהלך ישיבת הוועדה המשותפת החמישית של הוועדה הסעודית-פורטוגזית במטה משרד הכלכלה והתכנון הסעודי בריאד. את הפגישה ניהל תת-מזכיר משרד הכלכלה והתכנון לעניינים כלכליים בינלאומיים בנדר בן עבדול מוחסן אל-ח'מיס, בעוד שר החוץ לבינאום יוריקו ברילהנטה דיאס עמד בראש הצד הפורטוגלי.

## יחסים כלכליים
סעודיה מייבאת מוצרים רבים מפורטוגל כמו קרמיקה, אבן, חומרים בסיסיים, קרטון, ועוד. בנייה, טלקומוניקציה, אנרגיה, שירותי בריאות, סיבים אופטיים, עיצוב ופיתוח אנרגיה, ארגון תערוכות ואירועים, תעשיית המזון והפלסטיק, בנקאות ונדל"ן הם בין הזדמנויות עסקיות טובות אחרות לחברות פורטוגזיות להשקיע בהן. מצד שני, פורטוגל מייבאת מסעודיה נפט, פטרוכימיקלים ומוצרים אחרים שמקורם בנפט.

## נציגויות דיפלומטיות
* ערב הסעודית מחזיקה בפורטוגל שגרירות בליסבון.
* פורטוגל מחזיקה בערב הסעודית שגרירות בריאד.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
זיניארה

**זיניארה** (בצרפתית: **Ziniaré**) היא עיירה המשמשת כעיר הבירה של מחוז הרמה המרכזית במרכז בורקינה פאסו.

נכון לשנת 2019, בעיירה מתגוררים מעל 33,000 תושבים. גובהה הממוצע עומד על 335 מטרים מעל פני הים. היא ממוקמת כ־20 קילומטרים צפונית־מזרחית מפאתי עיר הבירה, ואגאדוגו וכ־60 קילומטרים דרומית־מערבית לעיר קאיה, על הכביש המחבר בין הערים הללו.

## קישורים חיצוניים

## הערות שוליים

קטגוריה:בורקינה פאסו: ערים
תעלת אגם ביווה

ממוזער|240x240 פיקסלים|תעלת אגם ביווה ביאמאשינה
**תעלת אגם ביווה** (ביפנית: **琵琶湖疏水** או **琵琶湖疎水**) היא תעלת מים היסטורית ביפן, המחברת בין אגם ביווה לעיר קיוטו הנמצאת בקרבתה. התעלה נבנתה במהלך תקופת מייג'י ונועדה במקור להעברת מי האגם לשתייה ותעשייה בקיוטו, ואף כנתיב שיט להעברת מטענים. מאז 1895, מי התעלה משמשים לצורך תחנת הכוח ההידרואלקטרית הראשונה ביפן, ומספקת חשמל לתעשייה, תאורת רחוב ולרכבת החשמלית של קיוטו.

## היסטוריה
כחלק מרסטורציית מייג'י, קיוטו איבדה את מעמדה כבירת יפן לטובת טוקיו. כתוצאה מכך, סבלה העיר קיוטו מירידה בפעילות המסחרית ומהתדלדלות אוכלוסייה. כדי לטפל בבעיה זו, מושל המחוז השלישי של קיוטו, קיטקאגי קונימיצ'י, החל בבניית תעלה מאגם ביווה כדי לספק מים להשקיה ולשימוש תעשייתי, כמו גם להקל על הובלת סחורות באמצעות שיוט על נתיב מים.

ההיתכנות לבניית תעלת השקיה לקיוטו מאגם ביווה נדונה לפחות מאז המאה ה-17, אך תוכניות כתובות ועבודות תכנון ראשוניות החלו לראשונה ב-1873. בשנת 1882, מינאמי איצ'ירובה, שעבד עם קורנליס יוהנס ואן דורן על תעלת אסאקה במחוז פוקושימה, הוזמן מטעם עיריית קיוטו לערוך בדיקות עבור התוואי של התעלה המוצעת. מינאמי נתמך בעבודת הסקר שלו על ידי סטודנט בשם טנבה סקורו, אשר בהמשך נעשה למהנדס הראשי של פרויקט התעלה.

### התעלה הראשונה
עבודות הבנייה של התעלה הראשונה, שהגיעה עד לנקודת המפגש בין אוצו (עיר בירה של מחוז שיגה) לנהר קאמו, החלו באוגוסט 1885. לאחר חמש שנים, באפריל 1890, הושלמה בנייתן של שתי התעלות הראשיות והן התעלות המסועפות כיסו מרחק של 11.2 קילומטרים.

עלות הפרויקט כולו נאמדה בכ-1,250,000 דולר, כאשר רבע מהסכום שולם על ידי ממשלת יפן, שליש שולם על ידי מוצוהיטו, קיסר יפן, והיתר ממסים מקומיים.

בשנת 1894 הושלם נתיב המים של נהר קאמו – שהחל ב-1892 – המאחד את נהר קאמו ומחוז פושימי.

### התעלה השנייה
בשל התגברות הביקוש למי ברז וחשמל באותה תקופה, עיריית קיוטו החלה לתכנן את בניית התוואי השני (תעלה מספר 2) של תעלת אגם ביווה, באופן שבו ייבנה ללא תלות בתעלה הראשונה. עבודות הבנייה של התעלה השנייה החלו באוקטובר 1908, והסתיימו באפריל 1912. כתוצאה מכך, הוקמו בקרבת התעלה תחנת טיהור מים ותחנת כוח הידרואלקטרית משודרגת.
באוגוסט 1989 הוקם בקיוטו מוזיאון תעלת אגם ביווה, לציון מאה שנה לפתיחה. המוזיאון נפתח מחדש לאחר שיפוץ בשנת 2009.

## קישורים חיצוניים

## הערות שוליים

קטגוריה:יפן: מבנים
קטגוריה:קיוטו: מבנים
קטגוריה:יפן: תחבורה
קטגוריה:תעלות
אודנה

**אֻדְנָה** (שם מדעי: ***.Otostegia Benth***) הוא סוג של שיחים ובני-שיח מדבריים ואזורים יובשניים, הנמנה עם משפחת השפתניים ומונה 7 מינים ו-5 תת-מינים. שלושה מינים אנדמיים לסומליה, שני מינים גדלים מדרום אתיופיה עד מרכז סומליה. מין נוסף גדל בארצות אתיופיה סומליה וסודן. והמין הנפוץ ביותר, אֻדְנָה שִׁיחָנִית, גדל מצפון קמרון ועד דרום ירדן: בארצות הללו צפון קמרון, ג'יבוטי, סומליה, סודאן, אריתריאה, אתיופיה, תימן, ערב הסעודית, מצרים, סיני ודרום ירדן. טיפוס תפוצה: סהרו-ערבי - סודאני.

## מאפייני הסוג
אודנה שיחים או בני שיח שפרחיהם לבנים. העלים דלילי שיער או קירחים או צפופי שיער ומלבינים.

הפרחים דו-מיניים ודו-שפתניים באופן ברור. הפרחים נישאים בדורים לאורך הגבעול. כל דור הרבה פרחים או 2 או 3 פרחים. הגביע בעל 10 עורקים, והוא דו שפתני ומסתיים באוגן של שתי שפות רחבות קרומיות ובלתי שוות זו לזו. השפה התחתונה בעל 7 אונות מעוגלות והיא רחבה וגדולה פי 2 עד 3 מהשפה העליונה בעל 3 אונות. הכותרת דו-שפתנית לבנה. צינור הכותרת בעל טבעת שערות ואינו בולט מהגביע. השפה העליונה של הכותרת זקופה ושעירה מאוד. האבקנים עולים מתחת לשפה העליונה. הפרודות קטועות בראשן.

## אודנה שיחנית
אֻדְנָה שִׁיחָנִית (שם מדעי: Otostegia fruticosa (Forssk.) Schweinf. ex Penzig) היא בן-שיח מדברי שגדל בסודן, באריתריאה, בתימן, בערב הסעודית, סיני, ובדרום ירדן. העלים נגדיים, פשוטים, עגולים וחרוקים. הפרחים ערוכים בדורים מדומים מרוחקים זה מזה. הגביע בעל 10 עורקים ואוגן קרומי מורחב ששפתו העליונה קטנה באופן ניכר משפתו התחתונה. הכותרת לבנה, צינור הכותרת אינו בולט מן הגביע. השפה העליונה זקופה ושעירה מאד. הפרודות קטועות בראשן.

למין אודנה שיחנית 2 תת-מינים, בישראל גדל תת-המין שימפר (Otostegia fruticosa subsp. schimperi (Benth.) Sebald).

אודנת קייזר (Otostegia kaiseri) ואודנת שימפר (Otostegia schimperi) נחשבו למינים שעומדים בפני עצמם. כיום הם משויכים למין אודנה שיחנית וליתר דיוק לתת-מין שימפר.

## הערות שוליים

קטגוריה:צמחים שתוארו ב-1834
קטגוריה:טקסונים שתוארו בידי ג'ורג' בנתם
קטגוריה:שפתניים
לי יונג-סאפ

**לי יונג-סאפ** (בקוריאנית: **이종섭**; נולד ב-20 באוגוסט 1960) הוא לוטננט גנרל דרום קוריאני בדימוס, אשר שימש כסגן יושב ראש המטה המשולב (מקביל לרמטכ"ל) של הכוחות המזוינים של הרפובליקה של קוריאה בין 2017–2018. ב-10 במאי 2022 הוא מונה לשר ההגנה הלאומית.

## ביוגרפיה
לי נולד ביונגצ'ון ב-20 באוגוסט 1960. הוא למד באקדמיה הצבאית של הצבא הקוריאני, וב-1984 התגייס לצבא הרפובליקה של קוריאה כמפקד מחלקה. לאחר מכן למד בבית הספר לחי"ר של צבא ארצות הברית והשלים תואר דוקטור לענייני חוץ וביטחון באוניברסיטת טנסי. לאחר מכן מונה למפקד רגימנט בדיוויזיה ה-71. הוא מילא תפקידי מטה שונים לפני שמונה למפקד הדיוויזיה ה-2. בהמשך פיקד על הקורפוס ה-7. ב-26 בספטמבר 2017 הוא מונה לסגן יושב ראש המטה המשולב (מקביל לרמטכ"ל). ב-22 בנובמבר 2018 הוא סיים את תפקידו ופרש מהצבא. ב-10 במאי 2022 הוא מונה לשר ההגנה הלאומית.

## קישורים חיצוניים

* לי יונג-סאפ 

## הערות שוליים

קטגוריה:דרום קוריאנים
קטגוריה:שרי הגנה
קטגוריה:גנרלים
קטגוריה:דרום קוריאנים שנולדו ב-1960
יהודי רוסיה בישראל

**יוצאי רוסיה ואוקראינה בישראל** הם עולים לישראל מקהילות ברית המועצות לשעבר וצאצאיהם, המתגוררים כיום בתוך מדינת ישראל. הם מונים בסביבות 1,200,000 נפשות.

## היסטוריית עלייה
המספר הגדול ביותר של יהודי רוסיה חי כיום בישראל. בישראל חיים 1,200,000 יהודים מברית המועצות לשעבר (כולל לא יהודים  מבחינה הלכתית, אך לא כולל מי שמתגוררים בישראל באופן בלתי חוקי). העלייה בשנות ה-90 מהווה 85%–90% מאוכלוסייה זו.

שיעור גידול האוכלוסייה של עולי ברית המועצות לשעבר (FSU) היה מהנמוכים ביותר עבור כל קבוצות ישראליות, עם שיעור פריון של 1.70 ילדים לאישה וגידול טבעי של +0.5% בשנה בלבד. העלייה בשיעור הילודה היהודית בישראל במהלך התקופה 2000–2007 נבעה בחלקה מהגידול בשיעור הילודה בקרב עולי חבר העמים, המהווים כיום 20% מהאוכלוסייה היהודית בישראל. 96.5% מהאוכלוסייה היהודית הרוסית המוגדלת בישראל היא יהודית או חסרת דת, בעוד ש-3.5% (35,000) שייכים לדתות אחרות (בעיקר נוצרים) וכ-10,000 "יהודים משיחיים".

שיעור הפריון הכולל של עולי חבר העמים בישראל ניתן בטבלה שלהלן. המדד עלה עם הזמן, הגיע לשיא בשנת 1997, ואז ירד מעט לאחר מכן, ואז שוב עלה לאחר 2000.

בשנת 1999 חיו בישראל כ-1,037,000 עולי חבר העמים, מתוכם כ-738,900 עלו לאחר 1989. הקבוצה האתנית השנייה בגודלה (מרוקאים ) מנתה רק 1,000,000. בשנים 2000–2006 עברו לישראל 142,638 עולי חבר העמים. בעוד ש-70,000 מהם היגרו מישראל למדינות כמו ארצות הברית וקנדה, מה שהביא את סך האוכלוסייה ל-1,150,000 עד ינואר 2007 (לא כולל שוהים בלתי חוקיים). הגידול הטבעי היה בסביבות 0.3% בסוף שנות ה-90. לדוגמה 2,456 בשנת 1996 (7,463 לידות עד 5,007 מקרי מוות), 2,819 בשנת 1997 (8,214 עד 5,395), 2,959 בשנת 1998 (8,926 עד 5,967) ו-2,970 בשנת 19,2829 (9,2829). בשנת 1999, הגידול הטבעי היה +0.385%. (הנתונים רק לגבי עולי חבר העמים שעלו לאחר 1989).

רוסיה היא המדינה עם שיעור העלייה הגבוה ביותר לישראל בראשית המאה ה-21. בשנת 2013 עלו לישראל מברית המועצות לשעבר 7,520 בני אדם, כמעט 40% מכלל העולים.

## היסטוריה פוליטית
יהודי רוסיה היו דומיננטיים מאוד בפוליטיקה הישראלית. שר האוצר הישראלי, אביגדור ליברמן, נולד במולדובה שבברית המועצות לשעבר. יהודים רוסים רבים שומרים על קשריהם עם רוסיה, וממלאים תפקיד חשוב ביחסים בין רוסיה לישראל.

## דמוגרפיה
היהודים דוברי הרוסית בישראל כוללים אוכלוסייה מוגדלת של 1,200,000, אם כוללים את שאינם יהודים מבחינה הלכתית. 96.5% מהאוכלוסייה היהודית הרוסית בישראל היא יהודית או חסרת דת, ו-3.5% (35,000) שייכים לדתות אחרות (בעיקר נצרות) וכ-10,000 המזדהים כיהודים משיחיים שאינם מהנוצרים היהודים.

### יהודים (מכל הקבוצות האתניות היהודיות דוברות הרוסית)
יהודים ממוצא סובייטי ורוסי מהווים אוכלוסייה של כ-1,200,000 נפש בישראל.
### לא יהודים על פי ההלכה
כ-300,000 יוצאי ברית המועצות שאינם יהודים מבחינה הלכתית חיו בישראל נכון לשנת 2007.

## ראו גם
* עלייה לארץ ישראל
* מסורב עלייה
* העלייה מברית המועצות בשנות ה-70
* העלייה מברית המועצות לשעבר בשנות ה-90
* יהדות רוסיה
* אתניות יהודית
* יחסי ישראל–רוסיה

## הערות שוליים

*
קטגוריה:יהדות רוסיה
קטגוריה:ישראל: דמוגרפיה
רוני הארל

**רוני הארל ג'וניור** (באנגלית: **Ronnie Harrell Jr.**; נולד ב-11 במרץ 1996) הוא כדורסלן אמריקאי המשחק בעמדות הקלע והסמול פורוורד בעירוני נס ציונה.

## קריירה
הארל נולד בדנוור, קולורדו, ושיחק כדורסל עבור אוניברסיטת קרייטון ולאחר מכן עבור אוניברסיטת דנוור.

לאחר שלא נבחר בדראפט 2019 ב-NBA, חתם הארל בסטיאווה בוקרשט הרומנית, ובהמשך העונה עבר לאצלה הלוקסמבורגית. בעונת 2020/2021 שיחק בסאן אגוסטין מהליגה הספרדית השנייה, והעמיד ממוצעים של 16.1 נקודות ו-5.4 ריבאונדים למשחק.

ב-6 באוגוסט 2021 חתם בהפועל גלבוע גליל, שם העמיד ממוצעים של 12.3 נקודות, 5.7 ריבאונדים, 2.1 אסיסטים ו-1.6 חטיפות ב-29.8 דקות למשחק ב-26 משחקים בהם שיחק. ב-11 באוגוסט 2022 חתם בריזן לודוויגסבורג מהבונדסליגה, אך שוחרר מהקבוצה ב-12 בספטמבר.

ב-11 באוקטובר 2022 חתם בעירוני נס ציונה.

## קישורים חיצוניים

## הערות שוליים

קטגוריה:אמריקאים ילידי קולורדו
קטגוריה:דנוור: אישים
קטגוריה:כדורסלנים אמריקאים
קטגוריה:דנוור: כדורסלנים
קטגוריה:כדורסלני אוניברסיטת קרייטון
קטגוריה:כדורסלני אוניברסיטת דנוור
קטגוריה:כדורסלני סטיאווה בוקרשט
קטגוריה:כדורסלני הפועל גלבוע גליל
קטגוריה:כדורסלני ריזן לודוויגסבורג
קטגוריה:כדורסלני עירוני נס ציונה
קטגוריה:אמריקאים שנולדו ב-1996
יחסי אירלנד–ונצואלה

**יחסי אירלנד–ונצואלה** הם היחסים הדיפלומטיים בין אירלנד לוונצואלה.

## סקירה כללית
אירלנד הייתה בין 28 מדינות האיחוד האירופי שהתעלמו מתוצאות הבחירות לאספה המכוננת הלאומית בוונצואלה 2017. אירלנד התעלמה גם מתוצאות הבחירות לנשיאות בוונצואלה 2018, בהם הוכרז ניקולאס מדורו כמנצח. בשנת 2019, במהלך המשבר הנשיאותי בוונצואלה, הכירה אירלנד בחואן גואידו כנשיא ונצואלה.

## נציגויות דיפלומטיות
* אירלנד מיוצגת בוונצואלה באמצעות שגרירותה בבוגוטה, קולומביה.
* ונצואלה מיוצגת באירלנד באמצעות שגרירותה בלונדון, הממלכה המאוחדת.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
יחסי אירלנד – ערב הסעודית

**יחסי אירלנד–ערב הסעודית** הם היחסים הדיפלומטיים בין אירלנד לערב הסעודית.

## סקירה כללית
שתי המדינות כוננו יחסים דיפלומטיים בספטמבר 1974 אירלנד וסעודיה נהנו מיחסים מצוינים במשך שנים רבות. כמעט כל האזרחים האירים העובדים בסעודיה הם עובדים אורחים, בחסות המעסיק שלהם.

## נציגויות דיפלומטיות
* אירלנד מחזיקה בערב הסעודית שגרירות בריאד וקונסוליית כבוד בג'דה.
* ערב הסעודית מחזיקה באירלנד שגרירות בדבלין.

## הערות שוליים

קטגוריה:ערכים ללא קטגוריות פיזיות - יחסי חוץ
להקת הלל

**להקת הלל עם מרב ברנר - נשות השומרון** היא להקה נשים ישראלית שהוקמה בשנת 2006, בחסות מועצה אזורית שומרון.

## סקירה
הלהקה הוקמה ביוזמה של נעמי פורטנוי ושרה אגרניוני, שתי אחיות תאומות שעלו מברזיל ורצו לשמוח ולשמח נשים בשירה שלהן. הן פנו למרב ברנר וביקשו ממנה להקים מקהלת נשים, ובשיתוף עם מתנ"ס שומרון, הוקמה הלהקה, בשנת 2006. הלהקה שרה מוזיקה יהודית וישראלית.

הלהקה מונה כ-15 זמרות ושרה גם שירים מקוריים וגם גרסאות כיסוי לשירים מוכרים. הלהקה בחסות מועצה אזורית שומרון.

רוב זמרות הלהקה מתגוררות בשומרון.

מנהלת הלהקה והמנצחת היא מרב ברנר. ברנר כתבה והלחינה את רוב השירים המקוריים של הלהקה, והיא אחראית על העיבודים המוזיקליים.

הלהקה פופולרית בקרב נשות הציבור הדתי והחרדי, ומופיעה בין בישראל ובין בשאר העולם. ערוץ היוטיוב של הלהקה עם מרב ברנר מונה כ-6 מיליון צפיות. השיר בעל מספר הצפיות הרב ביותר של הלהקה הוא השיר "אנא בכח", מהאלבום השלישי של הלהקה, "הכל מכוון", המונה כ-2 מיליון צפיות.

לאחר שהלהקה קיבלה היתר הלכתי מהרב אליעזר מלמד, רב היישוב הר ברכה, בו מתגוררת ברנר, להעלות קליפים לרשות הרבים, דבר שלא היה מקובל אז, העלתה הלהקה את הקליפ הראשון, קאבר ל"מודה אני", שהגיע תוך כיממה למאות אלפי צפיות, ונכון לינואר 2023 יש לקלפי כמיליון וחצי צפיות.

הלהקה מופיעה לנשים בלבד, בהופעה מוזיקלית בשם "הלל שלם". בהופעה, משתפות נשות הלהקה בסיפורים האישיים שלהן, שעוסקים בתפילה, אמונה וצמיחה מתוך קושי ומשבר.

## דיסקוגרפיה
### אלבומים
* אליך אתפלל (2008)
* הלל עם קפה ועוגה (2012)
* הכל מכוון (2018)

### סינגלים
* אור גדול (קאבר לאמיר דדון; 2019)
* הלב שלי (קאבר לישי ריבו; 2020)
* ענני (2020)
* אמהות. מילים: רחלי ראובן. לחן: ליאת יצחקי (לזכר אסתר הורגן; 2021)

## קישורים חיצוניים

* 
* 
* להקת הלל, באתר Qube
* להקת הלל, באתר סרוגים

## הערות שוליים

הלל
יחסי אירלנד–קניה

ממוזער|שגרירות קניה בדבלין
**יחסי אירלנד–קניה** הם היחסים הדיפלומטיים בין אירלנד לקניה. שתי המדינות הן חברות מלאות בחבר העמים הבריטי.

## סקירה כללית
אירלנד וקניה חולקות היסטוריה ארוכה של ידידות ושיתוף פעולה פוליטי שהחלה עם הקמת מרכזי מיסיונרים איריים בקניה. שתי המדינות חולקות חוויה משותפת וכואבת של קולוניזציה, מאבק וליברליזציה, ושתיהן מחויבות לבניית חברות חופשיות ודמוקרטיות. קניה קיבלה 9.3 מיליון אירו בסיוע מאירלנד ב-2011. בקניה חיים כ-2,000 אזרחים אירים.

ארגוני המיסיונרים האיריים הקימו מרכזים לחינוך ובריאות בחלקים רבים של קניה. בין אלה מוסדות חינוך ידועים כמו לורטו קולג' לימורו, סנט מרי קולג' בניירובי, סנט פטריק'ס קולג' איטן - ומתקני בריאות כמו בית החולים מאטר. בשנים האחרונות תרמו ארגונים איריים לא-ממשלתיים כמו Goal, Trócaire, Concern Worldwide ו-Action Aid לתוכניות הומניטריות ופיתוח בקניה. באמצעות Irish Aid, ממשלת אירלנד מספקת מדי שנה 6.5 מיליון אירו לארגונים לא ממשלתיים הפועלים בקניה.

על מנת לעודד ולחזק את הקשר הזה ולהגביר את קשרי הסחר בין שתי המדינות, ממשלת קניה פתחה שגרירות בדבלין ב-2007 ואירלנד פתחה מחדש את שגרירותה בניירובי ב-2014.

## יחסים כלכליים
קניה וניירובי מוכרות כמרכז עסקי וכלכלי חשוב במזרח אפריקה. קניה היא מרכז כלכלי חשוב ביותר אשר ממלא תפקיד מוביל באינטגרציה הפוליטית, המוניטרית והכלכלית של הקהילה המזרח אפריקאית.

יש מספר הולך וגדל של חברות איריות שעושות עסקים בקניה וצמיחה ניכרת בסחר בין שתי המדינות. סטטיסטיקות הסחר מראות כי הסחר בין אירלנד לקניה גדל ב-110% מאז 2005, מ-22 מיליון אירו באותה שנה ל-47 מיליון אירו ב-2014.

## נציגויות דיפלומטיות
* אירלנד מחזיקה בקניה שגרירות בניירובי.
* קניה מחזיקה באירלנד שגרירות בדבלין.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
משה אריה במברגר (שנלנקה)

הרב ד"ר **משה אריה (לייב) הלוי במברגר** (בכתיב יידי: **באמבערגער**, בגרמנית: **Moses Löb Bamberger**; ג' באייר ה'תרכ"ט, 14 באפריל 1869 – ו' באדר א' ה'תרפ"ד, 11 בפברואר 1924) היה רב בעיירה שֶׁנְלַנְקֶה (שענלאנקע), ממלכת פרוסיה (כיום: טרזציאנצקי , פולין).

## ביוגרפיה
נולד בשנת ה'תרכ"ט (1869) בפישאך , שוואביה לרבי שמחה במברגר, רב העיר ובנו של רבי יצחק דב במברגר מווירצבורג. למד תורה מפי אביו. נשא את ביילא בתו של מאיר אטלינגר, חתנו של רבי יעקב אטלינגר. בשנת ה'תרס"ה (1905) מונה לרבה של שנלנקה.

נפטר במפתיע בו' באדר א' ה'תרפ"ד (11 בפברואר 1924), כששהה בפרנקפורט לרגל נישואי ביתו, שנועדו להתקיים למחרת.

## פועלו הספרותי
פרסם לראשונה את כתביו של רבי יוסף נחמיאש. כן פרסם את החיבור "בית יד" על הלכות נטילת ידיים לרבי מנחם המאירי (ה'תרע"ב). השתתף בכתיבת ערכים לאנציקלופדיה אוצר ישראל.

בגרמנית פרסם עבודת מחקר על רבי יוסף נחמיאש ופירושו למגילת אסתר בשני חלקים (1891–1893), עליה קיבל תואר דוקטור לפילוסופיה מאוניברסיטת היידלברג. כמו כן פרסם ספרים על תולדות יהדות גרמניה, ערך את מאמריו ונאומיו של רבי יעקב אטלינגר ועוד.

## קישורים חיצוניים
* 
* 
* Trzcianka, בפרויקט "KehilaLinks" מבית JewishGen
* הפסקה "Descendants" בערך "Bamberger, Seligmann Baer" באנציקלופדיה יודאיקה, באתר Encyclopedia.com
* הערך "", באתר "BHR Biographisches Portal der Rabbiner"
* 

## הערות שוליים

קטגוריה:רבנים אורתודוקסים גרמנים
קטגוריה:משפחת במברגר
קטגוריה:עורכי אנציקלופדיה אוצר ישראל
קטגוריה:ילידי 1869
קטגוריה:נפטרים ב-1924
Nocturne

**Nocturne** (מנורווגית: נוקטורן) הוא שיר מאת הצמד האירי-נורווגי סיקרט גארדן, אשר ייצג את נורווגיה בתחרות האירוויזיון לשנת 1995 וזכה בתחרות בשנה זו. 

זוהי הפעם השנייה שנורווגיה זוכה בתחרות, וזאת לאחר הזכייה באירוויזיון 1985 של בוביסוקס! עם השיר La det swinge.

בשיר משתתפים כחמישה מבצעים: הצמד סיקרט גארדן שכולל את הכנרת פיונלה שרי  והפסנתרן-מלחין רולף לובלנד , וכן שלושה אורחים - הזמרת הנורווגית גונהילד טוינרסהיים, נגן החליל האירי הנס פרדריק יאקובסן, ונגנית הניקלהארפ  השוודית אסא יינדר .

## קדם אירוויזיון 1995 בנורווגיה
ב-1995 הזמין תאגיד השידור הנורווגי את רולף לולנד להגיש שיר ל"מלודי גרנד פרי" 1995 (קדם האירוויזיון הנורווגי). בסופו של דבר, בחר לולנד להגיש את "נוקטורן", שיר שנכתב לאלבום הראשון של Secret Garden. מעולם לא הייתה לו במקור הכוונה שהשיר ייכלל ב"מלודי גרנד פרי".

בראיון לתאגיד השידור הנורווגי ב-2005, ציין לובלנד כי "זה היה לגמרי במקרה שהמפיק של מלודי גרנד פרי שמע את השיר. הוא חשב ש'Nocturne' זה משהו שונה וחדש, וחשב שיש לזה פוטנציאל גדול בתחרות. בסופו של דבר, נתתי לעצמי להשתכנע".

השיר הוא כמעט כולו אינסטרומנטלי, עם שני בתים קצרים הכוללים 24 מילים. למרות הסגנון הלא מסורתי, "נוקטורן" זכה בגמר הנורווגי ב-NRK Marienlyst בשבת ה-1 באפריל 1995 עם 404 נקודות.

## אירוויזיון 1995
באירוויזיון השיר היה החמישי בסדר המתמודדים, אחרי השיר של בוסניה והרצגובינה ולפני רוסיה. לאחר סגירת ההצבעה השיר סיים במקום הראשון מתוך 23, עם 148 נקודות.

זה היה הניצחון השני של לובלנד כמלחין, מאחר שהוא כתב את המוזיקה גם לזכייה הקודמת של נורווגיה באירוויזיון עם La det swinge. בנוסף, השיר שבר רצף של שלוש זכיות רצופות לאירלנד (וזאת על אף שהכנרת פיונלה שרי  היא אירית). בשנה לאחר מכן אירלנד זכתה שוב, עם ארבע זכיות מתוך חמש.

## מילים
השיר ידוע הודות המיעוט שלו במילים - 24 בסך הכל. רוב השיר הוא אינסטרומנטלי, כאשר ההתמקדות היא במנגינת הכינור של פיונלה שרי.

נכון ל-2022 זהו השיר הזוכה בעל מספר המילים המועט ביותר. עם זאת, השיר שהשתתף באיורווזיון והוא בעל מספר המילים המועטות הוא של פינלנד משנת 1998 - Aava של להקת Edea  עם 6 מילים בלבד ושל בלגיה משנת 1983 - Rendez-vous של להקת Pas de Deux  עם 11 מילים.

## פרסום במצעדי מוזיקה, ביקורות וקאברים
נוקטורן לא יצא כסינגל בנורווגיה, אלא בשאר אירופה ובסקנדינביה. לאחר מכן הוא גם קיבל גרסה באנגלית.

השיר הגיע למקום הראשון בישראל (למשך ארבעה שבועות), מקום 6 בבלגיה, 20 בהולנד ו-26 בשוודיה. 

נוקטורן פורסם במקור כחלק מאלבום הבכורה של סיקרט גארדן, "שירים מהגן הסודי" . באלבום משנת 2007  Inside I'm Singing  הצמד הוציא גרסה חדשה של השיר.

במוזיקה & מדיה אמרו כי נוקטורן הוא לא רק "ניצחון למוזיקה אמיתית על מוזיקת אוכל מהיר, והישג בלתי נתפס של שיר אינסטרומנטלי".

אלן ג'ונס ממיוזיק ויק כתב כי: "זוהי יצירה רודפת, פסטורלית, שמרגישה יותר קשורה לתרבות גאליה מאשר למוזיקה נורדית. אך עם כל כך מעט מילים, קשה לחשוב שזהו שיר"

ההרכב Celtic Woman ביצע לשיר קאבר כחלק מאלבומו השביעי - Believe  .

## קישורים חיצוניים

קטגוריה:שירי 1995
קטגוריה:סינגלי בכורה מ-1995
קטגוריה:שירי אירוויזיון 1995
קטגוריה:שירים בנורווגית
קטגוריה:שירים שזכו באירוויזיון
קטגוריה:שירי נורווגיה באירוויזיון
קטגוריה:סינגלים שהגיעו למקום הראשון בישראל
קטגוריה:קטעים אינסטרומנטליים
יחסי ניו זילנד – קניה

**יחסי ניו זילנד–קניה** הם היחסים הדיפלומטיים בין ניו זילנד לקניה. שתי המדינות הן חברות מלאות בחבר העמים הבריטי.

## סקירה כללית
בשנת 2013 ארגון Caritas Aotearoa הניו זילנדי סיפק מזון ומים לאזורים בצפון קניה שנפגעו קשות מבצורת. ביוני 2022 שרי הסחר של האיחוד האירופי, אקוודור, קניה וניו זילנד הסכימו לעבוד במשותף ליצירת קואליציה כוללת של שרי סחר בנושאי אקלים. זה משקף את המחויבות המשותפת שלהם להביא את המאבק בשינויי האקלים לחזית מדיניות הסחר.

## נציגויות דיפלומטיות
* ניו זילנד מיוצגת בקניה באמצעות שגרירותה באדיס אבבה, אתיופיה, ובנוסף מחזיקה קונסוליית כבוד בניירובי.
* קניה מיוצגת בניו זילנד באמצעות הנציבות העליונה שלה בקנברה, אוסטרליה.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
ורסו ספרים

**ורסו ספרים** (באנגלית: **Verso Books**) היא הוצאת ספרים שמאלנית המבוססת בלונדון ובניו יורק, שנוסדה ב-1970 על ידי סגל ה"ניו לפט רוויו" (דו־ירחון אקדמי בריטי).

## שינוי שם, מיתוג מחדש וסמליל
ורסו ספרים, אשר נוסדה במקור כ"ספרי השמאל החדש". השם "ורסו" מתייחס למושג הטכני לדף שמאלי של ספר. השם הוא גם משחר מילים הקשור למדיניות הפוליטית שלו, שמזכירה את המונח הלטיני "Vice Versa" בעברית - "היפוכו של דבר".

## היסטוריה
ב-1970, ורסו ספרים התחילה כמהדורה. היא נוסדה כהוצאה של ספרי עיון בנושאי פוליטיקה בין־לאומית, בהתמקדות על מחברים כמו טארק עלי, פול פיירבאנד, ואדוארד סעיד . עם זאת, ורסו ספרים הוציאה לאור גם כמה ספרי קריאה במשך השנים. ההוצאה צברה הכרה מוקדמת על ידי תרגומיה של ספרים על ידי הוגים אירופאיים, במיוחד כאלו מאסכולת פרנקפורט. הכותר הכי נמכר של ורסו ספרים הוא האוטוביוגרפיה של ריגוברטה מנצ'ו, שזכתה בפרס נובל ב-1992.

כותרי ורסו ספרים מפוזרים בארצות הברית על ידי בית ההוצאה לאור רנדום האוס.

ההוצאה ידועה בכך שהיא מארחת אירועים רבים בארצות הברית ואירופה, שמתמקדים בפוליטיקה רדיקלית והיסטוריה.

עד 2020, ורסו ספרים הוציאה לאור יותר מ-1,800 כותרים.

## קישורים חיצוניים
* 

## הערות שוליים

קטגוריה:הוצאות ספרים בארצות הברית